
DÔVODOVÁ SPRÁVA

A. Všeobecná časť

Návrh zákona, ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov v znení neskorších predpisov predkladá skupina poslancov Národnej rady Slovenskej republiky za Hnutie SLOVENSKO. 
Navrhovaná právna úprava reaguje na zistenia Národnej diaľničnej spoločnosti vyplývajúce z analýzy predaja diaľničných známok prostredníctvom neoficiálnych sprostredkovateľských internetových stránok. Podľa týchto zistení bolo v roku 2025 takýmto spôsobom predaných viac ako jeden milión diaľničných známok, pričom celková výška sprostredkovateľských poplatkov presiahla 4,5 milióna eur. Najväčší podiel tvorili 10-dňové diaľničné známky, ktorých sa predalo približne 560-tisíc kusov. Ide o prípady, keď obchodníci vystupujú ako sprostredkovatelia predaja diaľničných známok a za túto službu si účtujú dodatočný poplatok nad rámec ceny samotnej diaľničnej známky. Priemerná výška sprostredkovateľského poplatku sa pohybovala približne od 6 eur pri 1-dňovej známke až po 19 eur pri 365-dňovej známke.
Uvedené zistenia poukazujú na to, že sprostredkovateľské poplatky predstavujú významnú dodatočnú nákladovú položku, ktorá nie je súčasťou regulovanej ceny diaľničnej známky a nie je určená na financovanie cestnej infraštruktúry. Zároveň sa v praxi môžu vyskytnúť situácie, keď spotrebiteľ nie je dostatočne jasne informovaný o tom, že ide o sprostredkovateľský predaj, čo môže komplikovať jeho orientáciu v ponuke a následnú komunikáciu, najmä pri riešení reklamácií alebo overovaní nákupu, keďže transakcia neprebieha priamo cez oficiálny systém Národnej diaľničnej spoločnosti.
Problémom v týchto prípadoch nie je samotná existencia sprostredkovateľskej služby, ale spôsob, akým sú tieto služby prezentované. Títo obchodníci často využívajú platené reklamné nástroje internetových vyhľadávačov, najmä tzv. topovanie vo výsledkoch vyhľadávania, v dôsledku čoho sa ich webové stránky zobrazujú na popredných miestach, často aj pred oficiálnou stránkou Národnej diaľničnej spoločnosti. 
V praxi sa vyskytujú situácie, keď nie je dostatočne zreteľne uvedené, že ide o sprostredkovanie, nie je jasne rozlíšená cena diaľničnej známky a cena za sprostredkovanie. Informácie o poplatkoch bývajú často uvedené menej výrazne, menším písmom alebo na menej viditeľnom mieste, prípadne nie sú uvedené vôbec, čo vedie k tomu, že ich kupujúci pri rozhodovaní nemôže zohľadniť.
Takýto spôsob prezentácie informácií môže ovplyvniť ekonomické správanie kupujúceho, ktorý môže nadobudnúť mylný dojem o povahe služby alebo o skutočnej výške ceny. Kupujúci by pritom za podmienok úplnej a zrozumiteľnej informovanosti mohol prijať odlišné rozhodnutie, napríklad využiť oficiálny webový portál bez dodatočného poplatku.
Navrhovaná právna úprava preto sleduje cieľ spresniť informačné povinnosti obchodníkov v prípade online sprostredkovania predaja diaľničných známok, a to prostredníctvom zvýšenia ochrany spotrebiteľa. Zavádza sa povinnosť jasne a zrozumiteľne informovať spotrebiteľa ešte pred odoslaním objednávky o tom, že ide o sprostredkovanie, ako aj o jednotlivých zložkách ceny, konkrétne o cene diaľničnej známky a o cene za sprostredkovanie jej predaja.
Platná právna úprava ochrany spotrebiteľa zakazuje nekalé obchodné praktiky vrátane klamlivého opomenutia podstatných informácií a zároveň ukladá obchodníkom povinnosť informovať spotrebiteľa o cene pred uzavretím zmluvy na diaľku. Tieto ustanovenia majú však všeobecný charakter a ich aplikácia na konkrétne situácie v digitálnom prostredí môže byť v praxi zložitejšia, najmä pokiaľ ide o posúdenie spôsobu prezentácie informácií.
Osobitný dôraz sa kladie na spôsob prezentácie týchto informácií. Navrhuje sa, aby boli uvedené viditeľne, v bezprostrednej blízkosti celkovej ceny a aby neboli prezentované menej výrazným spôsobom než celková cena. Cieľom je zabezpečiť, aby spotrebiteľ tieto informácie reálne vnímal a aby nedochádzalo k ich znižovaniu významu napríklad menším písmom alebo nevýrazným grafickým spracovaním. 
Zámerom navrhovanej úpravy je tak zabezpečiť, aby mal spotrebiteľ pri nákupe diaľničnej známky k dispozícii informácie v takej kvalite, rozsahu a zrozumiteľnosti, ktoré mu umožnia jednoznačne rozlíšiť, či ide o oficiálneho predajcu diaľničných známok alebo o sprostredkovateľa ich predaja. Na základe týchto informácií by mal byť spotrebiteľ schopný urobiť informované rozhodnutie bez toho, aby bol uvedený do omylu alebo aby mu bola znížená schopnosť správne posúdiť skutočnú štruktúru ceny. Výsledným stavom bude situácia, v ktorej spotrebiteľ disponuje úplnými, jasnými a zrozumiteľnými informáciami, ktoré mu umožňujú slobodne a správne sa rozhodnúť pri výbere spôsobu nákupu diaľničnej známky.
Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, medzinárodnými zmluvami, ktorými je Slovenská republika viazaná a súčasne je v súlade s právom Európskej únie.
Návrh zákona má pozitívne sociálne vplyvy, nemá vplyv na rozpočet verejnej správy, na podnikateľské prostredie, nemá žiadny vplyv na manželstvo, rodičovstvo a rodinu,  na životné prostredie, nemá vplyv na informatizáciu spoločnosti ani vplyv na služby verejnej správy pre občana.


B. Osobitná časť

K čl. I
K bodom 1 a 3 až 7
Legislatívno-technické úpravy vzhľadom na vloženie nového odseku v druhom novelizačnom bode.
K bodu 2
Navrhuje sa doplniť osobitná informačná povinnosť obchodníka, ktorý v rámci zmluvy uzatváranej na diaľku sprostredkúva predaj diaľničnej známky.
Obchodník je povinný pred uzavretím zmluvy alebo pred tým, ako spotrebiteľ odošle objednávku, jasne a zrozumiteľne informovať spotrebiteľa o tom, že ide o sprostredkovanie predaja diaľničnej známky, ako aj o cene diaľničnej známky a o cene za sprostredkovanie jej predaja.
Zároveň sa ustanovuje požiadavka na spôsob prezentácie týchto informácií tak, aby boli uvedené viditeľne, v bezprostrednej blízkosti celkovej ceny a aby neboli prezentované menej výrazným spôsobom než celková cena.
Navrhovaná úprava má zabezpečiť, aby boli spotrebiteľovi všetky podstatné cenové a vecné informácie poskytnuté včas, jasne a zrozumiteľne, a aby nedochádzalo k ich znižovaniu významu prostredníctvom spôsobu ich zobrazenia v online rozhraní. Tým sa posilňuje schopnosť spotrebiteľa správne identifikovať povahu služby a štruktúru ceny pred uskutočnením nákupu.

K čl. II
Navrhuje sa účinnosť predkladaného zákona od 1. novembra 2026.




DOLOŽKA  ZLUČITEĽNOSTI
návrhu zákona s právom Európskej únie

1. Navrhovateľ zákona: skupina poslancov Národnej rady Slovenskej republiky 
2. Názov návrhu zákona: návrh zákona, ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov v znení neskorších predpisov
3. Predmet návrhu zákona:
a) v primárnom práve Európskej únie:
čl. 114 a 169 Zmluvy o fungovaní Európskej únie v platnom znení,
b) v sekundárnom práve Európskej únie:
· smernica 98/6/ES Európskeho parlamentu a Rady zo 16. februára 1998 o ochrane spotrebiteľa pri označovaní cien výrobkov ponúkaných spotrebiteľovi (Mimoriadne vydanie Ú. v. EÚ, kap. 15/zv. 4; Ú. v. ES L 80, 18.3.1998) v platnom znení 
gestor: Ministerstvo hospodárstva Slovenskej republiky.
· smernica Európskeho parlamentu a Rady 2005/29/ES z 11. mája 2005 o nekalých obchodných praktikách podnikateľov voči spotrebiteľom na vnútornom trhu, a ktorou sa mení a dopĺňa smernica Rady 84/450/EHS, smernice Európskeho parlamentu a Rady 97/7/ES, 98/27/ES a 2002/65/ES a nariadenie Európskeho parlamentu a Rady (ES) č. 2006/2004 („smernica o nekalých obchodných praktikách“) (Ú. v. EÚ L 149, 11. 6. 2005) v platnom znení
gestor: Ministerstvo hospodárstva Slovenskej republiky, 
· nariadenie Európskeho parlamentu a Rady (ES) č. 765/2008 z 9. júla 2008 , ktorým sa stanovujú požiadavky akreditácie a dohľadu nad trhom v súvislosti s uvádzaním výrobkov na trh a ktorým sa zrušuje nariadenie (EHS) č. 339/93 (Ú. v. EÚ L 218, 13. 8. 2008) v platnom znení
gestor: Úrad pre normalizáciu, metrológiu a skúšobníctvo Slovenskej republiky,
· nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (Ú. v. EÚ L 27, 30. 1. 2010) v platnom znení
gestor: Ministerstvo životného prostredia Slovenskej republiky,
· smernica Európskeho parlamentu a Rady 2011/83/EÚ z  25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES (Ú. v. EÚ L 304, 22. 11. 2011) v platnom znení
gestor: Ministerstvo hospodárstva Slovenskej republiky,
· smernica Európskeho parlamentu a Rady 2013/11/EÚ z 21. mája 2013 o alternatívnom riešení spotrebiteľských sporov, ktorou sa mení nariadenie (ES) č. 2006/2004 a smernica 2009/22/ES (smernica o alternatívnom riešení spotrebiteľských sporov) (Ú. v. EÚ L 165, 18. 6. 2013)
gestor: Ministerstvo hospodárstva Slovenskej republiky,
· nariadenie Európskeho parlamentu a Rady (EÚ) č. 524/2013 z  21. mája 2013 o riešení spotrebiteľských sporov online, ktorým sa mení nariadenie (ES) č. 2006/2004 a smernica 2009/22/ES (nariadenie o riešení spotrebiteľských sporov online) (Ú. v. EÚ L 165, 18. 6. 2013)
gestor: Ministerstvo hospodárstva Slovenskej republiky, spolugestor: Ministerstvo spravodlivosti Slovenskej republiky,
· nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 28. 7. 2017 ) v platnom znení
gestor: Ministerstvo hospodárstva Slovenskej republiky,
· nariadenie Európskeho parlamentu a Rady (EÚ) 2017/2394 z 12. decembra 2017 o spolupráci medzi národnými orgánmi zodpovednými za presadzovanie právnych predpisov na ochranu spotrebiteľa a o zrušení nariadenia (ES) č. 2006/2004 (Ú. v. EÚ L 345, 27.12.2017) v platnom znení
gestor: Ministerstvo hospodárstva Slovenskej republiky, spolugestor: Ministerstvo financií Slovenskej republiky, Ministerstvo dopravy Slovenskej republiky, Ministerstvo zdravotníctva Slovenskej republiky, Ministerstvo kultúry Slovenskej republiky, Ministerstvo pôdohospodárstva a rozvoja vidieka Slovenskej republiky,
· smernica Európskeho parlamentu a Rady (EÚ) 2019/770 z 20. mája 2019 o určitých aspektoch týkajúcich sa zmlúv o dodávaní digitálneho obsahu a digitálnych služieb (Ú. v. EÚ L 136, 22. 5. 2019) v platnom znení
gestor: Ministerstvo hospodárstva Slovenskej republiky, spolugestor: Ministerstvo spravodlivosti Slovenskej republiky,
· smernica Európskeho parlamentu a Rady (EÚ) 2019/771 z 20. mája 2019 o určitých aspektoch týkajúcich sa zmlúv o predaji tovaru, ktorou sa mení nariadenie (EÚ) 2017/2394 a smernica 2009/22/ES a zrušuje smernica 1999/44/ES (Ú. v. EÚ L 136, 22. 5. 2019)
gestor: Ministerstvo hospodárstva Slovenskej republiky, spolugestor: Ministerstvo spravodlivosti Slovenskej republiky,
· smernica Európskeho parlamentu a Rady (EÚ) 2019/2161 z 27. novembra 2019, ktorou sa menia smernica Rady 93/13/EHS a smernice Európskeho parlamentu a Rady 98/6/ES, 2005/29/ES a 2011/83/EÚ, pokiaľ ide o lepšie presadzovanie a modernizáciu predpisov Únie v oblasti ochrany spotrebiteľa (Ú. v. EÚ L 328,          18. 12. 2019)
gestor: Ministerstvo hospodárstva Slovenskej republiky,
· delegované nariadenie Komisie (EÚ) 2023/1669 zo 16. júna 2023, ktorým sa                              dopĺňa nariadenie Európskeho parlamentu a Rady (EÚ) 2017/1369, pokiaľ ide o     energetické označovanie smartfónov a tabletov typu Slate (Ú. v. EÚ L 214,      31.8.2023)
gestor: Ministerstvo hospodárstva Slovenskej republiky,
· smernica Európskeho parlamentu a Rady (EÚ) 2024/825 z 28. februára 2024, ktorou sa menia smernice 2005/29/ES a 2011/83/EÚ, pokiaľ ide o posilnenie postavenia spotrebiteľov v rámci zelenej transformácie prostredníctvom lepšej ochrany pred nekalými praktikami a prostredníctvom lepšieho informovania (Ú. v. EÚ L, 2024/825, 6. 3. 2024)
gestor: Ministerstvo hospodárstva Slovenskej republiky,
· nariadenie Európskeho parlamentu a Rady (EÚ) 2024/1781 z 13. júna 2024, ktorým sa zriaďuje rámec na stanovenie požiadaviek na ekodizajn udržateľných výrobkov, mení smernica (EÚ) 2020/1828 a nariadenie (EÚ) 2023/1542 a zrušuje smernica 2009/125/ES (Ú. v. EÚ L, 2024/1781, 28. 6. 2024)
gestor: Ministerstvo hospodárstva Slovenskej republiky,
· smernica Európskeho parlamentu a Rady (EÚ) 2024/1799 z 13. júna 2024 o spoločných pravidlách na podporu opravy tovaru a o zmene nariadenia (EÚ) 2017/2394 a smerníc (EÚ) 2019/771 a (EÚ) 2020/1828 (Ú. v. EÚ L, 2024/1799,  10. 7. 2024)
gestor: Ministerstvo hospodárstva Slovenskej republiky, spolugestor: Ministerstvo spravodlivosti Slovenskej republiky,
· nariadenie Európskeho parlamentu a Rady (EÚ) 2024/3228 z 19. decembra 2024, ktorým sa zrušuje nariadenie (EÚ) č. 524/2013 a menia nariadenia (EÚ) 2017/2394 a (EÚ) 2018/1724, pokiaľ ide o ukončenie činnosti európskej platformy na riešenie sporov online (Ú. v. EÚ L, 2024/3228, 30. 12. 2024)
gestor: Ministerstvo hospodárstva Slovenskej republiky, spolugestor: Ministerstvo spravodlivosti Slovenskej republiky.

c) v judikatúre Súdneho dvora Európskej únie:
· rozsudok Súdneho dvora Európskej únie z 25. júla 2018, C‑632/16 Dyson Ltd, Dyson BV proti BSH Home Appliances NV,
· rozsudok Súdneho dvora Európskej únie z 26. septembra 2024, C‑330/23 Verbraucherzentrale Baden‑Württemberg eV proti Aldi Süd Dienstleistungs SE & Co. OHG.

4.Záväzky Slovenskej republiky vo vzťahu k Európskej únii: 
a) lehota na prebratie smernice alebo lehota na implementáciu nariadenia alebo rozhodnutia
· smernica (EÚ) 2024/1799 sa uplatňuje od 31. júla 2026, lehota na jej prevzatie: do 31. júla 2026
· smernica (EÚ) 2024/825 sa uplatňuje od 27. septembra 2026, lehota na jej prevzatie: do 27. marca 2026
b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie 
c) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
· smernica (EÚ) 2024/1799 
· smernica (EÚ) 2024/825 
· smernica 98/6/ES 
· Zákon č. 40/1964 Zb. Občiansky zákonník v znení neskorších predpisov, 
· Zákon č. 147/2001 Z. z. o reklame a o zmene a doplnení niektorých zákonov v znení neskorších predpisov,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, 
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov,
· smernica 2005/29/ES
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov,
· Zákon č. 40/1964 Zb. Občiansky zákonník v znení neskorších predpisov, 
· Zákon č. 71/1967 Zb. o správnom konaní (správny poriadok) v znení neskorších predpisov,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· Zákon č. 162/2015 Z. z. Správny súdny poriadok v znení neskorších predpisov, 
· Zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov,
· Zákon č. 261/2023 Z. z. o žalobách na ochranu kolektívnych záujmov spotrebiteľov a o zmene a doplnení niektorých zákonov, 
· smernica 2011/83/EÚ
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov, 
· Zákon č. 40/1964 Zb. Občiansky zákonník v znení neskorších predpisov,
· Ústava Slovenskej republiky č. 460/1992 Zb.,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· Zákon č. 22/2004 Z. z. o elektronickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. v znení neskorších predpisov,
· Zákon č. 266/2005 Z. z. o ochrane spotrebiteľa pri finančných službách na diaľku a o zmene a doplnení niektorých zákonov v znení neskorších predpisov, 
· Zákon č. 251/2012 Z. z. o energetike a o zmene a doplnení niektorých zákonov v znení neskorších predpisov,
· Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
· smernica 2013/11/EÚ
· Zákon č. 40/1964 Zb. Občiansky zákonník v znení neskorších predpisov,
· Zákon č. 513/1991 Zb. Obchodný zákonník v znení neskorších predpisov,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· Zákon č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov v znení neskorších predpisov,
· Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
· Zákon č. 346/2018 Z. z. o registri mimovládnych neziskových organizácií a o zmene a doplnení niektorých zákonov v znení neskorších predpisov,
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov,
· smernica 2019/770
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov, 
· Zákon č. 40/1964 Zb. Občiansky zákonník v znení neskorších predpisov, 
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· Zákon č. 185/2015 Z. z. Autorský zákon v znení neskorších predpisov,
· Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
· Zákon č. 452/2021 z. z. o elektronických komunikáciách v znení neskorších predpisov,
· smernica (EÚ) 2019/771
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov, 
· Zákon č. 40/1964 Zb. Občiansky zákonník v znení neskorších predpisov,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· smernica 2019/2161
· Zákon č. 40/1964 Zb. Občiansky zákonník v znení neskorších predpisov,
· Zákon č. 147/2001 Z. z. o reklame a o zmene a doplnení niektorých zákonov v znení neskorších predpisov,
· Zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov,
· Zákon č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov,
· Zákon č. 251/2012 Z. z. o energetike a o zmene a doplnení niektorých zákonov v znení neskorších predpisov,
· Zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov,
· Zákon č. 108/2024 Z. z. o ochrane spotrebiteľa a o zmene a doplnení niektorých zákonov

5. Návrh zákona je zlučiteľný s právom Európskej únie:
Úplne

Doložka vybraných vplyvov

	1. Základné údaje

	Názov návrhu zákona

	Návrh zákona, ktorým sa mení a dopĺňa zákon č. 108/2024 Z. z. o ochrane spotrebiteľa a o zmene a doplnení niektorých zákonov v znení neskorších predpisov

	Navrhovateľ (a spolunavrhovatelia)

	skupina poslancov Národnej rady Slovenskej republiky

	

	2. Definovanie problému

	Uveďte základné problémy, ktoré sú dôvodom vypracovania predkladaného materiálu (dôvody majú presne poukázať na problém, ktorý existuje a je nutné ho predloženým materiálom riešiť).

V praxi dochádza pri online predaji diaľničných známok prostredníctvom sprostredkovateľských webových stránok k situáciám, keď spotrebiteľ nie je dostatočne jasne a včas informovaný o tom, že nejde o oficiálny predajný webový portál, ale o sprostredkovanie za dodatočný poplatok. V dôsledku spôsobu prezentácie informácií môže dochádzať k neprehľadnosti štruktúry ceny a k zníženiu schopnosti spotrebiteľa správne identifikovať celkovú cenu služby pred uskutočnením nákupu.

	3. Ciele a výsledný stav

	Uveďte hlavné ciele predkladaného materiálu (aký výsledný stav má byť prijatím materiálu dosiahnutý, pričom dosiahnutý stav musí byť odlišný od stavu popísaného v bode 2. Definovanie problému). 

Cieľom právnej úpravy je zvýšiť transparentnosť pri online sprostredkovaní predaja diaľničných známok a zabezpečiť, aby spotrebiteľ mal pred uzavretím zmluvy k dispozícii jasné, zrozumiteľné a úplné informácie o povahe služby a štruktúre ceny. Úprava má posilniť ochranu spotrebiteľa v prostredí elektronického obchodu a znížiť riziko jeho uvedenia do omylu.
Po prijatí právnej úpravy bude spotrebiteľ pred dokončením nákupu jednoznačne informovaný o tom, či ide o sprostredkovanie predaja diaľničnej známky, ako aj o cene diaľničnej známky a o cene za sprostredkovanie. Tieto informácie budú prezentované viditeľne a porovnateľne s celkovou cenou. Očakáva sa zvýšenie transparentnosti online predaja a zlepšenie schopnosti spotrebiteľa urobiť informované rozhodnutie.

	4. Dotknuté subjekty

	Uveďte subjekty, ktorých sa zmeny predkladaného materiálu dotknú priamo aj nepriamo: 

· spotrebitelia využívajúci online nákup diaľničných známok, 
· obchodníci sprostredkujúci predaj diaľničných známok prostredníctvom internetu,
· Národná diaľničná spoločnosť ako subjekt zabezpečujúci oficiálny predajný systém,
· orgány dohľadu nad ochranou spotrebiteľa.

	5. Alternatívne riešenia

	Aké alternatívne riešenia vedúce k stanovenému cieľu boli identifikované a posudzované pre riešenie definovaného problému?
Nulový variant - uveďte dôsledky, ku ktorým by došlo v prípade nevykonania úprav v predkladanom materiáli a alternatívne riešenia/spôsoby dosiahnutia cieľov uvedených v bode 3.

Nulový variant bude znamenať udržiavanie negatívneho súčasného stavu.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia práva EÚ 

	Uveďte, v ktorých konkrétnych ustanoveniach (paragrafy, články, body, atď.) ide národná právna úprava nad rámec minimálnych požiadaviek EÚ (tzv. goldplating) spolu s odôvodnením opodstatnenosti presahu.

Navrhovaná úprava predstavuje mierne nadstavbové spresnenie požiadaviek vyplývajúcich zo smernice Európskeho parlamentu a Rady 2005/29/ES o nekalých obchodných praktikách a smernice 2011/83/EÚ o právach spotrebiteľov. Tieto predpisy ustanovujú všeobecné povinnosti informovania spotrebiteľa, avšak neobsahujú detailnú úpravu spôsobu vizuálneho a obsahového odlíšenia sprostredkovateľských poplatkov pri digitálnom predaji.

Navrhovaná úprava preto neprekračuje rámec práva EÚ v zásadnom rozsahu, ale spresňuje jeho aplikáciu na konkrétnu situáciu v online prostredí s cieľom zabezpečiť jeho efektívne uplatnenie v praxi.

	

	8. Preskúmanie účelnosti

	Uveďte termín, kedy by malo dôjsť k preskúmaniu účinnosti a účelnosti predkladaného materiálu. 
Po 3 rokoch odo dňa nadobudnutia účinnosti zákona.

Uveďte kritériá, na základe ktorých bude preskúmanie vykonané
· miera poklesu podielu sprostredkovateľských nákupov v neoficiálnych kanáloch 
· počet a charakter podnetov a sťažností spotrebiteľov
· počet zistených porušení informačných povinností
· vývoj výšky sprostredkovateľských poplatkov účtovaných spotrebiteľom
· miera porozumenia spotrebiteľov pri rozlišovaní medzi oficiálnym predajom a sprostredkovaním (napr. prieskumy alebo kontrolné zistenia SOI)

	9. Vybrané vplyvy materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyvy na podnikateľské prostredie
	☐	Pozitívne
	☒	Žiadne
	☐	Negatívne

	   predpokladané vyčíslenie:
	
	
	
	
	
	

	Sociálne vplyvy
	☒	Pozitívne
	☐	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana
	
	
	
	
	
	

	
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo, rodinu a deti
	☐	Pozitívne
	☒	Žiadne
	☐	Negatívne



	10. Poznámky

	Navrhovaná právna úprava má pozitívne sociálne vplyvy, ktoré vyplývajú najmä zo zvýšenia úrovne ochrany spotrebiteľa v digitálnom prostredí a z posilnenia transparentnosti pri online nákupe diaľničných známok.
Predovšetkým sa posilňuje miera informovanosti spotrebiteľa, keďže obchodník bude povinný jasne a zrozumiteľne uvádzať, či ide o sprostredkovanie predaja a aká je štruktúra celkovej ceny. Spotrebiteľ tak bude mať k dispozícii úplné informácie ešte pred uskutočnením nákupu, čo znižuje riziko nesprávneho alebo neúplného pochopenia ponuky.
Zlepšenie transparentnosti prispieva k posilneniu dôvery spotrebiteľov v elektronické obchodné prostredie, keďže sa znižuje pravdepodobnosť, že budú uvedení do omylu v dôsledku neprehľadného alebo menej zrozumiteľného zobrazenia ceny. Tým sa zároveň podporuje schopnosť spotrebiteľa prijímať informované rozhodnutia na základe jasných a porovnateľných údajov.
Navrhovaná úprava má zároveň preventívny účinok vo vzťahu k sociálne citlivým skupinám spotrebiteľov, ktoré môžu byť zraniteľnejšie voči neprehľadným obchodným praktikám v online prostredí, najmä pri rýchlych a impulzívnych nákupoch.
Celkovo sa očakáva posilnenie rovnováhy medzi spotrebiteľom a obchodníkom v digitálnom prostredí prostredníctvom zlepšenia kvality poskytnutých informácií pri uzatváraní zmlúv na diaľku.

	11. Kontakt na spracovateľa/súčinnosť 

	Vypracovali ste návrh zákona v súčinnosti s príslušným ministerstvom?                ☐     Áno              ☒  Nie
Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov.

	12. Stanovisko gestorov

	Stanovisko Ministerstva financií SR                                                         ☒     vyžiadané              ☐ priložené
Stanovisko Ministerstva hospodárstva SR                                                ☒     vyžiadané              ☐  priložené
V prípade potreby uveďte doplňujúce informácie alebo poznámky k stanovisku.

